**GLASKO s.r.o. Prešov**

**Pod Táborom 32/A, 080 01 Prešov**

Verejné obstarávanie realizované podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Nadlimitná zákazka

(bez využitia elektronického trhoviska)

tovary

SÚŤAŽNÉ PODKLADY

Predmet zákazky:

**Fotovoltické zariadenie 376,42 kWp**

………….…………………………..

3/2021

OBSAH SÚŤAŽNÝCH PODKLADOV

A.1 Pokyny na vypracovanie ponuky

Časť I. Všeobecné informácie

Časť II. Komunikácia a vysvetľovanie

Časť III. Príprava ponuky

Časť IV. Predkladanie ponúk

Časť V. Otváranie a vyhodnocovanie ponúk

Časť VI. Prijatie ponuky a uzavretie zmluvy

A.2 Podmienky účasti uchádzačov

A.3 Kritériá na vyhodnotenie ponúk a pravidlá ich uplatnenia

B.1 Opis predmetu zákazky

B.2 Spôsob určenia ceny

B.3 Obchodné podmienky

B.4 FORMULÁR – Návrh na plnenie kritéria /ROZPOČET

Prílohy

- Návrhy na plnenie kritéria, ČV, Komunikácia, Informácie o spracovávaní osobných údajov dotknutých osôb, podmienky elektronickej aukcie, JED

Schémy a nákresy technológie, Technická správa

Ak je v súťažných podkladoch uvedené „verejný obstarávateľ“ alebo “odoba podľa § 8 ZVO”, má sa na mysli GLASKO s. r. o. Prešov.

Situácie a skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona 343/2015 Z. Z. o verejnom obstarávaní a o zmene a doplnení niektorých zákonov v znení neskorších predpisov v platnom znení ku dňu vyhlásenia verejného obstarávania.

**A.1 POKYNY NA VYPRACOVANIE PONUKY**

**Časť I. Všeobecné informácie**

1. Identifikácia verejného obstarávateľa:

Názov: **GLASKO s.r.o. Prešov**

Sídlo: Pod Táborom 32/A, 080 01 Prešov

Štatutárny zástupca: Ing. Vlastislav Laskovský, Vlastislav Laskovský - konatelia

IČO: 31 650 147

DIČ: 2020522053

IČ DPH: SK2020522053

Kontaktné údaje pre VO: **ZA advisory, s.r.o., Kollárova 2641/15, 010 01 Žilina**

Ing. Beáta Topoľská

mobil: + 421 903373414

e-mail: vo@zaadvisory.sk

2. Názov zákazky: “Fotovoltické zariadenie 376,42 kWp”

2.1 Predmetom zákazky je dodanie tovarov.

Predmetom zákazky je dodanie a inštalácia fotovoltického zariadenia - fotovoltického systému - lokálny zdroj do 500 kW o výkone 376,42 kWp - ktorý bude inštalovaný na strechách budov spoločnosti Glasko s.r.o. Prešov.

Podrobnejšie vymedzenie predmetu obstarávania je v časti B.1 Opis predmetu zákazky týchto súťažných podkladov.

2.2 CPV kód (spoločný slovník obstarávania): 09332000-5

2.2 Komplexnosť zákazky a rozdelenie zákazky na časti:

Zákazka sa nedelí na samostatné časti, ide o logicky, vecne a funkčne nedeliteľný logický celok – 1 technológia. Uchádzač predloží svoju ponuku na celý predmet zákazky.

3. Zdroj finančných prostriedkov

3.1 Predmet zákazky bude financovaný z prostriedkov EŠIF, štátneho rozpočtu SR a vlastných prostriedkov GLASKO s. r. o. Prešov. Podmienky financovania a zmluvné podmienky sú obsiahnuté v zmluveo dielo, ktorá tvorí prílohu B.3 týchto súťažných podkladov.

4. Druh zákazky

4.1 Výsledkom verejného obstarávania bude zadanie zákazky na dodanie tovarov – zmluva o dielo podľa Obchodného zákonníka.

4.2 Podrobné vymedzenie záväzných zmluvných podmienok pre plnenie požadovaného predmetu zákazky tvoria časti B.1 Opis predmetu zákazky, B.2 Spôsob určenia ceny a B.3 Obchodné podmienky týchto súťažných podkladov.

5. Miesto a lehota plnenia

5.1 Miesto plnenia:. GLASKO s.r.o. Prešov

5.2 Lehota plnenia: lehota plnenia do 150 kalendárnych dní od účinnosti zmluvy o dielo (viď zmluvné podmienky)

6. Variantné riešenia

6.1 Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

7. Lehota viazanosti ponuky

7.1 Ponuky zostávajú platné počas lehoty viazanosti ponúk. Lehota viazanosti ponúk je stanovená na 12 mesiacov.

**Časť II. Komunikácia a vysvetľovanie**

8. Komunikácia medzi verejným obstarávateľom a uchádzačmi/záujemcami je riešená v samostatnej časti týchto súťažných podkladov, časť Komunikácia.

9 Obhliadka miesta plnenia

9.1 Záujemca môže vopred požiadať o obhliadku miesta plnenia, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta plnenia idú na ťarchu uchádzača.

9.2 Záujemcovia, ktorí prejavia záujem o vykonanie obhliadky miesta dodania predmetu zákazky, sa môžu vopred dohodnúť na termíne a čase na kontaktných údajoch v josephine. Obhliadky miesta realizácie sa budú konať v prípade záujmu pre každého zo záujemcov osobitne.

**Časť III. Príprava ponuky**

10. Vyhotovenie ponuky

10.1 Predložená ponuka musí byť podpísaná štatutárnym orgánom alebo členom štatutárneho ogánu alebo iným zástupcom uchádzača, ktorý je oprávnený konať v jeho mene v záväzkových vzťahoch.

11. Ponuka bude predložená uchádzačom prostredníctvom jednoobálkového systému predkladania ponúk ako sken dokumentov elektronicky – viď časť komunikácia.

12. Obsah ponuky

12.1 Ponuka uchádzača musí obsahovať informáciu o tom, že **ak uchádzač nevypracoval ponuku sám**, uvedie v osobu, ktorej služby alebo podklady pri jej vypracovaní využil, a to v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené (informácie podľa § 49 ods. 5 zákona o verejnom obstarávaní),

a musí obsahovať nasledujúce dokumenty:

12.1.1 **identifikačné údaje uchádzača** obsahujúce najmä informácie: obchodný názov; adresa sídla uchádzača alebo miesto podnikania alebo obvyklý pobyt; meno, priezvisko štatutárneho zástupcu (štatutárnych zástupcov) uchádzača; IČO; DIČ; IČ DPH; kontaktné telefónne číslo a e-mail,

12.1.2 odporúčame uviesť **obsah ponuky**, v ktorom bude uvedený zoznam predložených dokladov a dokumentov (súpis dokumentov),

12.1.3 **menovanie vedúceho člena skupiny** oprávneného konať v mene ostatných členov skupiny v prípade, **ak ponuku predkladá skupina uchádzačov**,

12.1.4 **doklady a dokumenty na preukázanie splnenia podmienok účasti**, požadované v oznámení o vyhlásení zverejnenom vo **VVO č. 67/2021 zo dňa 15.3.2021, zn. 15442 - MST.**

12.1.5 na vynechaných miestach doplnený **návrh zmluvy o dielo podpísaný oprávnenou osobou za uchádzača spolu s prílohami** (v ktorom sú zohľadnené časti B.1 Opis predmetu zákazky, B.2 Spôsob určenia ceny a B.3 Obchodné podmienky)*.*

Ku kúpnej zmluve zmluve uchádzač predloží prílohy (prílohu Zoznam subdodávateľov nie je povinný uchádzač predložiť do ponuky, predkladá úspešný uchádzač k podpisu zmluvy).

12.1.6 **vyhlásenie uchádzača**, že súhlasí s podmienkami zadávania zákazky určenými verejným obstarávateľom v týchto súťažných podkladoch a v ostatných dokumentoch poskytnutých v lehote na predkladanie ponúk a o pravdivosti a úplnosti všetkých dokladov a informácií uvedených v ponuke.

12.1.7 **Návrh na plnenie kritéria**.

12.1.8 **Doklad o zábezpeke** (bližšie v bode 13. týchto súťažných podkladov).

! Osobitne sa predkladá dokument Banková záruka alebo Poistenie záruky plniace funkciu zábezpeky. Originál dokumentu alebo jeho úradne overená kópia musí byť doručená v lehote na predkladanie ponúk v listinnej podobe na adresu ZA advisory, s.r.o., Kollárova 2641/15, 010 01 Žilina.

12.1.9 **Čestné vyhlásenie k splneniu technických parametrov** k položke rozpočtu č. 1 Fotovoltický panel 290Wp (polykryštalický).

13. Zábezpeka

13.1     Zábezpeka ponuky sa vyžaduje.

13.2     Zábezpeka je stanovená vo výške 12 000,- EUR.

13.3    Spôsoby zloženia zábezpeky ponuky:

13.3.1           poskytnutím bankovej záruky za uchádzača alebo poistením záruky,

13.3.2           zložením finančných prostriedkov na bankový účet obstarávateľskej organizácie.

13.4     Podmienky zloženia zábezpeky ponuky

13.4.1      Podmienky zloženia bankovej záruky alebo poistením záruky

13.4.1.1   Poskytnutie bankovej záruky, sa riadi ustanoveniami § 313 až § 322 zákona č. 513/1991 Zb. Obchodného zákonníka. Záručná listina bude vystavená bankou alebo pobočkou zahraničnej banky /ďalej len „banka“/.

13.4.1.2  Zo záručnej listiny vystavenej bankou alebo poisťovňou musí vplývať, že:

* banka alebo poisťovňa uspokojí veriteľa (verejného obstarávateľa podľa bodu 1) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa,
* banková záruka alebo poistenie záruky sa použije na úhradu zábezpeky ponuky vo výške podľa bodu 13.1,
* zmluva (záručná listina) medzi bankou/poisťovňou a dlžníkom nesmie obsahovať žiadne námietky dlžníka voči veriteľovi.
* banka/poisťovňa sa zaväzuje zaplatiť vzniknutú pohľadávku do 10 dní po doručení výzvy verejného obstarávateľa na zaplatenie, na jej účet podľa bodu 13.1,
* banková záruka/poistenie nadobúda platnosť dňom jej vystavenia a vzniká doručením záručnej listiny verejnému obstarávateľovi,
* platnosť bankovej záruky končí uplynutím lehoty viazanosti ponúk, najviac však 12 mesiacov od uplynutia lehoty na predkladanie ponúk. Po uplynutí lehoty viazanosti ponúk ju nemožno predĺžiť.

 13.4.1.3 Záručná listina, v ktorej banka alebo poisťovňa písomne vyhlási, že uspokojí obstarávateľskú organizáciu za uchádzača do výšky finančných prostriedkov, ktoré obstarávateľská organizácia požaduje ako zábezpeku viazanosti ponuky uchádzača, musí byť súčasťou ponuky. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka.

13.4.1.4 Ak záručná listina/poistenie záruky nebude doručená v lehote na predkladanie ponúk, bude ponuka uchádzača z verejnej súťaže vylúčená. Verejný obstarávateľ písomne upovedomí uchádzača o jeho vylúčení s uvedením dôvodu a lehoty, v ktorých môže uplatniť revízne postupy v súlade so zákonom o verejnom obstarávaní.

13.4.1.5 Podmienky vrátenia zábezpeky ponuky pred uplynutím lehoty viazanosti ponúk

13.4.1.5.1 Obstarávateľská organizácia odvolá poskytnutú bankovú záruku za uchádzača v súlade

s § 46 ods.4 a 5 zákona o verejnom obstarávaní.

13.4.1.6  Podmienky vrátenia zábezpeky ponuky po uzavretí zmluvy

13.4.1.6.1 Platnosť poskytnutej bankovej záruky zanikne uplynutím lehoty, na ktorú bola vystavená, pokiaľ obstarávateľská organizácia písomne neoznámi banke svoje nároky z bankovej záruky počas doby jej platnosti.

13.4.2    Zloženie finančných prostriedkov na bankový účet obstarávateľskej organizácie

13.4.2.1 Finančné prostriedky v stanovenej výške musia byť zložené na účet obstarávateľskej

organizácie vedený v Slovenskej sporiteľni, a.s.:

IBAN: SK56 0900 0000 0051 6943 9783

variabilný symbol: IČO uchádzača.

13.4.2.2  Finančné prostriedky musia byť pripísané na účte obstarávateľskej organizácie najneskôr v deň uplynutia lehoty na predkladanie ponúk.

13.4.2.3  Ak finančné prostriedky nebudú zložené na účte obstarávateľskej organizácie, bude uchádzač z verejnej súťaže vylúčený.

13.4.2.4  Doba platnosti zábezpeky ponuky poskytnutej zložením finančných prostriedkov na účet obstarávateľskej organizácie trvá do uplynutia lehoty viazanosti ponúk, resp. do uplynutia primerane predĺženej lehoty viazanosti ponúk.

13.4.2.5 Podmienky vrátenia zábezpeky pred uplynutím lehoty viazanosti ponúk

13.4.2.5.1 Obstarávateľská organizácia vráti uchádzačovi zábezpeku v súlade s § 46 ods. 4 a 5 zákona o verejnom obstarávaní.

13.4.2.5.2 Obstarávateľská organizácia vystaví banke prevodný príkaz na prevod finančných prostriedkov, ktoré slúžili ako zábezpeka ponuky uchádzača , vrátane prislúchajúcich úrokov.

13.4.2.6 Podmienky vrátenia zábezpeky ponuky po uzavretí zmluvy

13.4.2.6.1 Zábezpeka ponuky bude uchádzačovi uvoľnená najneskôr do 7 dní odo dňa uzavretia zmluvy.

13.4.2.6.2 Obstarávateľská organizácia vystaví banke prevodný príkaz na prevod finančných         prostriedkov, ktoré slúžili ako zábezpeka ponuky uchádzača, vrátane prislúchajúcich úrokov.

13.5     Spôsob zloženia zábezpeky si uchádzač vyberie podľa podmienok zloženia.

13.6      V prípade predĺženia lehoty viazanosti ponúk zábezpeka ponúk naďalej zabezpečuje viazanosť ponúk uchádzačov až do uplynutia takto primerane predĺženej lehoty viazanosti ponúk v súlade so zákonom o verejnom obstarávaní.

13.7    Zábezpeka prepadne v prospech obstarávateľskej organizácie, ak uchádzač odstúpi od svojej ponuky po uplynutí lehoty na predloženie ponúk počas plynutia lehoty viazanosti ponúk.

14. Jazyk ponuky

14.1 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

15. Mena a ceny uvádzané v ponuke

15.1 Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

15.2 Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

15.3 Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktoré sú v prílohe k súťažným podkladom.

15.4 Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene euro na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta.

15.5 Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

15.5.1 navrhovaná zmluvná cena bez DPH,

15.5.2 sadzba DPH a výška DPH,

15.5.3 navrhovaná zmluvná cena vrátane DPH.

15.6 Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

15.7 Uchádzač je povinný jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom rozpočte. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

16. Náklady na ponuku

16.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania.

**Časť IV. Predkladanie ponuky**

17.1 Uchádzač vloží dokumenty ponuky po prihlásení sa do zákazky v systéme Josephine – viď samostatná časť súťažných podkladov Komunikácia.

18. Lehota na predkladanie ponúk

18.2 Ponuky sa predkladajú v lehote na predkladanie ponúk uvedenej v Oznámení uverejnenom vo vestníku VO **č. 67/2021 zo dňa 15.3.2021, zn. 15442 – MST,** bod IV.2.2).

V momente uplynutia lehoty na predkladanie ponúk musí byť ponuka uložená resp. predložená prostredníctvom systému Josephine.

18.3 Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**Časť V. Otváranie a vyhodnocovanie ponúk**

19. Otváranie a preskúmanie ponúk

19.1 Ponuky sa budú otvárať elektronicky na adrese kontaktného miesta. Ponuky komisia otvorí v tom poradí, v akom bolí predložené.

19.2 Pri použití elektronickej aukcie je otváranie ponúk neverejné, údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.

19.3 Otváranie ponúk vykoná komisia (elektronicky) v termíne a čase uvedenom vo oznámení o vyhlásení uverejnenom vo vestníku VO **č. 67/2021 zo dňa 15.3.2021, zn. 15442 – MST,** bod IV.2.7) na adrese kontaktného miesta uvedeného vo výzve na predkladanie ponúk, časť A.I).

20. Komisia bude hodnotiť ponuky, ktoré boli predložené verejnému obstarávateľovi elektronicky a ktorých banková záruka bola doručená podľa určených podmienok v týchto súťažných podkladoch v lehote na predkladanie ponúk. Komisia vyhodnotí ponuky z hladiska splnenia požiadaviek verejného obstarávateľa na predmet zákazky, posúdi zloženie zábezpeky a v prípade pochybností overí správnosť informácií a dôkazov, ktoré poskytli uchádzači. Ponuka musí zodpovedať požiadavkám verejného obstarávateľa na predmet zákazky uvedených v oznámení o vyhlásení verejného obstarávania, v týchto súťažných podkladoch a v iných dokumentoch potrebných na vypracovanie ponuky poskytnutých verejným obstarávateľom.

20.1 Vysvetľovanie ponúk

Komisia preskúma, či všetky ponuky spĺňajú požiadavky verejného obstarávateľa a rozhodne, či ponuka:

a) obsahuje všetky náležitosti určené v bode 12. týchto súťažných podkladpov,

c) zodpovedá pokynom a dokumentom uvedeným vo výzve na predkladanie ponúk a v týchto súťažných podkladoch.

20.2 Platnou ponukou je ponuka, ktorá vyhovuje všetkým požiadavkám uvedeným v týchto súťažných podkladoch a zároveň neobsahuje žiadne obmedzenia alebo výhrady, ktoré sú v rozpore s uvedenými dokumentmi. Ponuky uchádzačov, ktoré nebudú spĺňať uvedené požiadavky budú zo zadávania zákazky vylúčené.

20.3 O vylúčení ponuky s uvedením dôvodu vylúčenia bude uchádzač písomne upovedomený s uvedením dôvodu a lehoty, v ktorej môže byť podaná námietka podľa § 170 ods. 3 písm. d) ZVO.

20.4 Komisia požiada s využitím elektronickej formy komunikácie uchádzačov o písomné vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť. Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, požiada o vysvetlenie ponuky a ak je to potrebné aj o predloženie dôkazov.

20.5 Verejný obstarávateľ vylúči z verejného obstarávania uchádzača ak nastane niektorý z dôvodov vylúčenia podľa § 40 ods. 6 a 7 ZVO.

20.6 Verejný obstarávateľ bezodkladne upovedomí uchádzača, že bol vylúčený s uvedením dôvodu a lehoty, v ktorej môže byť podaná námietka podľa § 170 ods. 3 písm. d) ZVO.

20.7 Ponuky uchádzačov, ktoré neboli z verejnej súťaže vylúčené, budú komisiou vyhodnotené podľa kritérií na vyhodnotenie ponúk určených verejným obstarávateľom v oznámení o vyhlásení verejného obstarávania a v týchto súťažných podkladoch (úvodné úplné vyhodnotenie ponúk). Verejný obstarávateľ použije na zostavenie konečného poradia tých ponúk, ktoré boli vyhodnotené podľa predchádzajpceho bodu elektronickú aukciu podľa § 54 zákona o verejnom obstarávaní. V prípade, ak by sa aukcie mal zúčastniť len jeden uchádzač, verejný obstarávateľ nie je povinný použiť elektronickú aukciu. Podrobnosti o elektronickej aukcii budú uvedené vo výzve na účasť v elektronickej aukcii.

21. Vyhodnotenie splnenia podmienok účasti

21.1 Splnenie podmienok účasti podľa § 40 sa uskutoční po vyhodnotení ponúk. V procese vyhodnotenia splnenia podmienok účasti uchádzačmi verejný obstarávateľ použije postupy uvedené v § 40 zákona o verejnom obstarávaní. Ak prichádza do úvahy, použije sa § 152 ods. 4 zákona o verejnom obstarávaní.

21.2 Verejný obstarávateľ bude posudzovať splnenie podmienok účasti v súlade s oznámením o vyhlásení VO, v súlade s týmito súťažnými podkladmi a zákonom o verejnom obstarávaní po zostavení poradia uchádzačov na základe výsledkov elektronickej auckie.

22. Vyhodnocovanie ponúk

22.1 V procese vyhodnocovania ponúk, ktoré je neverejné, verejný obstarávateľ použije postupy uvedené v § 53 zákona o verejnom obstarávaní a na zostavenie poradia ponúk sa využije elektronická aukcia v súlade s § 54 zákona o verejnom obstarávaní.

22.2 Elektronická aukcia – viď samostatná časť Elektronická aukcia týchto súťažných podkladov. Do aukcie budú pozvaní ucházdači, ktorých ponuky nebudú vylúčené.

23. Revízne postupy

23.1 Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa, môže uplatniť revízne postupy v súlade s ustanoveniami § 164 a § 170 (a nasl.) zákona o VO, kde sú uvedené postupy a okruhy dôvodov pre ich uplatnenie.

**Časť VI. Prijatie ponuky a uzavretie zmluvy**

24. Informácia o výsledku vyhodnotenia ponúk

24.1 Verejný obstarávateľ po vyhodnotení ponúk, po skončení postupu podľa § 55 ods. 1 zákona o verejnom obstarávaní a po odoslaní všetkých oznámení o vylúčení uchádzača bezodkladne oznámi všetkým uchádzačom, ktorých ponuky sa vyhodnocovali výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

24.2 Úspešnému uchádzačovi verejný obstarávateľ oznámi, že jeho ponuka sa prijíma.

24.3 Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk verejný obstarávateľ uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

25. Uzavretie zmluvy

25.1 Verejný obstarávateľ vyzve úspešného uchádzača na predloženie zmluvy. Uchádzač predloží potrebný počet výtlačkov v lehote určenej verejným obstarávateľom.

25.2 Verejný obstarávateľ uzavrie zmluvu v lehote viazanosti ponúk. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Verejný obstarávateľ uzavrie zmluvu s úspešným uchádzačom a v súlade s § 56 ZVO.

25.3 Verejný obstarávateľ môže uzavrieť zmluvu s úspešným uchádzačom alebo uchádzačmi najskôr šestnásty deň odo dňa odoslania informácie o výsledku vyhodnotenia ponúk podľa § 55, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 3 alebo ak neboli doručené námietky podľa § 170.

25.4 Ak bola podaná žiadosť o nápravu alebo námietka, verejný obstarávateľ uzavrie zmluvu v súlade s ustanoveniami ZVO.

25.5 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7, ak boli na jej uzavretie písomne vyzvaní. V súlade s § 56 ods. 12 ZVO si verejný obstarávateľ vyhradzuje právo podľa svojho uváženia predĺžiť lehotu na poskytnutie súčinnosti zo strany uchádzačov stanovenú v § 56 ods. 8, 10 a 14 na viac ako 10 pracovných dní.

25.6 Ak úspešný uchádzač alebo uchádzači odmietnu uzavrieť zmluvu alebo nie sú splnené povinnosti podľa § 56, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako druhí v poradí.

25.7 Ak uchádzač alebo uchádzači, ktorí sa umiestnili ako druhí v poradí odmietnu uzavrieť zmluvu, neposkytnú verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako tretí v poradí.

25.8 Uchádzač alebo uchádzači, ktorí sa umiestnili ako tretí v poradí, sú povinní poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní.

25.9 Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

25.10 Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v zákonom stanovenom rozsahu.

25.11 Uzatvorená zmluva nemôže byť v rozpore s týmito súťažnými podkladmi.

25.12 Úspešný uchádzač (dodávateľ) má povinnosť posyktnúť objednávateľovi k podpisu zmluvy zoznam jeho subdodávateľov v rozsahu podľa § 41 ods. 3 zákona o verejnom obstarávaní a do 5 pracovných dní odo dňa akejkoľvek zmeny subdodávateľa nahlásil kupujúcemu údaje v rozsahu minmálne podľa ods. 3 v § 41 zákona o verejnom obstarávaní.

**A.2 PODMIENKY ÚČASTI UCHÁDZAČOV**

**Podmienky účasti požadované pre toto verejné obstarávanie sú uvedené v oznámení o vyhlásení VO zverejnenom vo Vestníku VO č. 67/2021 zo dňa 15.3.2021, zn. 15442 – MST.**

**A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

Verejný obstarávateľ bude vyhodnocovať ponuky v zmysle § 44 ods. 3 písm. c) zákona na základe kritérií na vyhodnotenie ponúk - **najnižšej ceny v EUR bez DPH za predmet zákazky** s využitím elektroncikej aukcie podľa § 54 zákona o VO.

1. Úspešným uchádzačom sa stane uchádzač, ktorý v elektronickej aukcii ponúkne najnižšiu cenu za predmet zákazky v Eur bez DPH a preukáže splnenie podmineok účasti a splnenie požiadaviek na predmet obstarávania. Ako druhý v poradí sa umiestni uchádzač, ktorý predloží druhú najnižšiu cenu za predmet zákazky v Eur bez DPH atď.

2. Jediným kritériom na vyhodnotenie ponúk je najnižšia cena za predmet zákazky vypočítaná a vyjadrená podľa bodu 15 časti súťažných podkladov A.1 Pokyny pre uchádzačov v Eur bez DPH.

3. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky podľa bodu 3 časti súťažných podkladov A.1 Pokyny pre uchádzačov.

4. Poradie uchádzačov sa určí zostavením poradia navrhnutých ponukových cien za dodanie predmetu zákazky podľa bodu 2 tejto časti súťažných podkladov, vyjadrených v Eur bez DPH, uvedených v jednotlivých ponukách uchádzačov po elektronickej aukcii.

5. Uchádzač v ponuke predloží návrh na plnenie kritéria, t.z. podpísaný Formulár – Návrh na plnenie kritéria v časti B.4 týchto súťažných podkladov, s uvedením ceny podľa bodu 1.

**B.1 OPIS PREDMETU ZÁKAZKY**

Predmetom zákazky je dodanie a inštalácia fotovoltického zariadenia - fotovoltického systému - lokálny zdroj do 500 kW o výkone 376,42 kWp - ktorý bude inštalovaný na strechách budov spoločnosti Glasko s.r.o. Prešov.

**Minimálne požadované parametre:**

|  |  |  |  |
| --- | --- | --- | --- |
| **P.č.** | **Názov produktu** | **Množstvo** | **MJ** |
|  |  |
|  | **Fotovoltické zariadenie - materiál** |  |  |
| 1 | Fotovoltický panel 290Wp (polykryštalický), účinnosť modulu min. 17.z3%, pozitívna tolerancia výkonu 5Wp+, Halfcut, Viessman Vitovolt 300 alebo alternatíva | 1298 | ks |
| 2 | Menič prúdu 3fázový 60kW - Huawei Sun 2000 60KTL-M0 alebo alternatíva | 1 | ks |
| 3 | Menič prúdu 3fázový 100kW - Huawei SUN 2000-100KTL-M1 , 3f alebo alternatíva | 3 | ks |
| 4 | ROZVÁDZAČ R-FVZ-AC, vrátane HRM a (Riadiaci systém, HRM stýkač a sieťové relé, riadiaci modul)Rozvodnica kovová 1400x1000 popripade alt.rozmer medenná pásovina na izolátoroch 10 x 30 mm  izolátor rozbočovacia svorkovnica  Vypínacia a zapínacia sada pre DEON s el. pohonom MTP 1000/5 tr. 0,5 15VA  Výkonová deon 630A resp. podľa príkonu rozširovacia pripojovacia sada pre deon  zvodič prepätia B+C TN-C  istič B-6/3, B-160/3,B-100/3 istič B-10/1  istič B-16/1  radové svorky pre vodiče do 4 mm2 s dutinkami  radové svorky pre vodiiče do 4 mm2  spotrebný materiál t.j. prepojovacie vodiče, strmene Vsvorky a podobne Parametrická ochrana siete-SEL751 | 1 | ks |
| 5 | Smart Meter -regulacia prietokov | 1 | ks |
| 6 | SmartLogger - prepojenie meničov a monitoring | 1 | ks |
| 7 | Vodič solárny priemer 6 mm2 | 6000 | m |
| 8 | Konektor MC4 SOLAR - (Male -) | 64 | ks |
| 9 | Konektor MC4 SOLAR + (Female +) | 64 | ks |
| 10 | Chránička káblová, sivá-čierna bal=50m vrátane spojok a príchytiek | 25 | bal |
| 11 | Káblový žlab s krytom | 250 | m |
| 12 | Kábel NAYY-J 4 x 35 mm2 | 15 | m |
| 13 | kábel NAYY-J 4 x 95 mm2 | 35 | ks |
| 14 | Rozvádzač DC s výzbrojou = Rozvodnica nástenná 2 x 18 modulov  Sada vývodiek pre rozvodnice  Poistkový odpínač 2-pól 900V DC 20A  Zvodič prepätia DC 900V B+C (prípadne iba B prepojovací hrebeň Jazýčkový 2x1m Poistka gPV 900V DC 12A  prepojovacie vodiče, dutinky strmene V svorky a podobne | 1 | ks |
| 15 | Vodič FTP | 60 | m |
| 16 | Vodič Cu 1x25 mm2 | 60 | m |
| 17 | Vodič CYA 16 | 60 | m |
| 18 | Kábel 3 x NAYY-J 3 x 240+120 | 70 | m |
| 19 | Konštrukcia na rovnú strechu východ-západ, súbor pre 1298 panelov vrátane záťaže | 1298 | ks |

|  |  |  |  |
| --- | --- | --- | --- |
|  | **Fotovoltické zariadenie - montáž a zapojenie** |  |  |
| 1 | Montáž konštrukcie pre 1298 panelov | 1 | kpl |
| 2 | Montáž Fotovoltického panela na konštrukciu a zapojenie panela | 1298 | ks |
| 3 | Montáž a zapojenie Meničov 1 | 1 | ks |
| 4 | Pripojenie meniča do rozvodnej sústavy objektu | 1 | ks |
| 5 | Montáž a zapojenie Rozvádzača R-FVZ-AC, vr. HRM a podružného merania vyrobenej el. enegie FVZ vstavaný v meniči (Riadiaci systém, HRM stýkač a sieťové relé, riadiaci modul, online dohľad WEB modul) | 1 | ks |
| 6 | Montáž a zapojenie bloku merania nulových prietokov | 1 | ks |
| 7 | Montáž a zapojenie WiFi antény | 2 | ks |
| 8 | Montáž konektoru MC4 SOLAR - (Male -) | 64 | ks |
| 9 | Montáž konektoru MC4 SOLAR + (Female +) | 64 | ks |
| 10 | Inštalácia káblových žlabov | 250 | m |
| 11 | Vytvorenie káblového prechodu do interiéru budovy | 1 | ks |
| 12 | Montáž a zapojenie prepäťových DC ochrán do 1000VDC a poistkových odpojovačov | 30 | ks |
| 13 | Montáž nástenej skrine - string box | 4 | ks |

|  |  |  |  |
| --- | --- | --- | --- |
|  | **Ostatné** |  |  |
| 1 | Drobný inštalačný materiál (viazače káblov, káblové oká, úchyty) | 1 | ks |
| 2 | Presun hmôt - FV panely, konštrukcia, záťaž do výšky 6m | 1 | ks |
| 3 | Dispečerské riadenie systém ASDR.  - Kompletne vyzbrojený rozvádzač AXY 1 - Dodávka káblov pre skriňu AXY 1 - Montáž, skúšky a uvedenie do prevádzky | 1 | kpl |
| 4 | Doprava | 1 | ks |

Stanovené špecifikácie sú minimálne požadované, uchádzač môže naceniť výkonovo vyššie, efektívnejšie, kvalitatívne vyššie technológie.

Ak je niekde v dokumentoch verejného obstarávania uvedený názov výrobcu, výrobku alebo typové označenie, uchádzač môže naceniť ekvivalentnú položku pri zachovaní všetkých funkcionalít a minimálnych požadovaných parametrov a na toto vo svojej ponuke písomne upozorní. Pri použití ekvivalentných druhov materiálov a/alebo výrobkov musia mať minimálne vlastnosti (parametre) zodpovedajúce vlastnostiam (parametrom), ktoré sú uvedené v špecifikácii.

**B.2 SPÔSOB URČENIA CENY**

1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

2. Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

3. Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktorý vychádza z ocenených položiek.

4. Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene Eur na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta. Položky uvedené v rozpočte, ktoré uchádzač neocení a neuvedie pre ne jednotkovú cenu, budú považované za už zahrnuté v iných cenách.

5. Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

5.1 navrhovaná zmluvná cena bez DPH,

5.2 sadzba DPH a výška DPH,

5.3 navrhovaná zmluvná cena vrátane DPH.

6. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

7. Uchádzač je povinný vo výkaze výmer jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom výkaze výmer. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

**B.3 OBCHODNÉ PODMIENKY PLNENIA PREDMETU ZÁKAZKY**

Text ustanovení návrhu zmluvy je pre uchádzača záväzný a nie je prípustné ho meniť, dopĺňať alebo akokoľvek upravovať. Návrh zmluvy môže byť doplnený len v súlade s podmienkami súťaže a zákonom o verejnom obstarávaní.

**ZMLUVA O DIELO**

uzavretá na základe výsledku verejného obstarávania – nadlimitná zákazka v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa ust. § 536 a nasl. zák. č. 513/1991 Zb. Obch. zákonník v znení neskorších predpisov

medzi nasledovnými zmluvnými stranami

Zmluvné strany

**Objednávateľ:**

Obchodné meno : **GLASKO s.r.o. Prešov**

So sídlom : Pod Táborom 32/A 080 01 Prešov

Zastúpený : Ing. Vlastislav Laskovský, konateľ

: Vlastislav Laskovský, konateľ

IČO : 31650147

DIČ : 2020522053

IČ DPH : SK2020522053

Bankové spojenie : Slovenská sporiteľňa, a.s.

IBAN : SK56 0900 0000 0051 6943 9783

Spoločnosť je zapísaná v Obchodnom registri Okresného súdu Prešov, Oddiel: Sro, vložka č. 397/P

*(ďalej len „objednávateľ“)*

*a*

**Zhotoviteľ:**

Obchodné meno :

So sídlom :

Zastúpený :

IČO :

DIČ :

IČ DPH :

Bankové spojenie :

IBAN :

Spoločnosť je zapísaná v …………

*(ďalej len „zhotoviteľ“)*

**Článok I.**

**Predmet zmluvy a miesto plnenia**

* 1. Predmetom tejto zmluvy je záväzok zhotoviteľa zhotoviť a odovzdať objednávateľovi dielo „Fotovolticke zariadenie“ a záväzok objednávateľa zaplatiť za zhotovenie diela bez vád cenu dohodnutú podľa tejto zmluvy v súlade s podmienkami tejto zmluvy.
  2. Prílohy k tejto zmluve tvoria jej neoddeliteľnú súčasť.
  3. Rozsah diela je vymedzený dokumentmi uvedenými v prílohách, ktorými sú predovšetkým, ale nie len: príslušná dokumentácia, výkaz výmer t.z. základný súpis potrebných prác a materiálu (ďalej len „výkaz výmer“), ponuka zaslaná zo strany zhotoviteľa (ďalej len „ponuka“) ako aj celá technická dokumentácia v súlade s dohodou zmluvných strán. Schválený výkaz výmer a ponuka predstavujú maximálny možný rozsah prác, výkonov a materiálov a ich maximálnu cenu.
  4. **Zhotoviteľ vyhlasuje, že si je vedomý povinnosti použiť materiály, ktoré predložil v ponuke objednávateľovi.**
  5. Zhotoviteľ vyhlasuje, že bol oboznámený s celou technickou dokumentáciou a technickými zariadeniami budovy, so spôsobom zásobovania energiami, priestormi, na ktorých má byť dielo realizované, teda v ktorých budú práce a dodávky podľa tejto Zmluvy vykonávané (ďalej len „stavenisko“) a súčasne vyhlasuje, že stav staveniska je v čase začatia prác vyhovujúci pre realizáciu diela. Zhotoviteľ potvrdzuje, že vykonal obhliadku staveniska s odbornou starostlivosťou. Zhotoviteľ ďalej na základe obhliadky potvrdzuje úplnosť a správnosť rozsahu výkazu výmer.
  6. Zhotoviteľ bude dielo zhotovovať v objekte **spoločnosti GLASKO s.r.o Prešov, Pod Táborom 32/A, 080 01 Prešov**
  7. Súčasťou zhotovenia diela je vykonanie všetkých potrebných skúšok, overení, certifikátov, atestov, odovzdanie potrebných dokladov v rozsahu legislatívy Slovenskej Republiky potrebných k riadnemu užívaniu. Dielo bude zhotovené s využitím najmodernejších postupov.
     1. Vlastníkom diela je vlastník nehnuteľnosti, v ktorej sa dielo realizuje.

**Článok II.**

**Čas plnenia**

**(Lehoty pre realizáciu zmluvných plnení)**2.

* 1. Zmluvné strany sa dohodli na nasledovných lehotách pre zhotovenie diela:

1. prevzatie staveniska: do 10 dní od účinnosti tejto zmluvy,
2. odovzdanie/prevzatie ukončeného diela: max. 150 kalendárnych dní od účinnosti tejto zmluvy.

2.2 Práce, ktoré zhotoviteľ nevykoná, vykoná bez príkazu alebo rozdielne od dojednaných zmluvných podmienok, objednávateľ neuhradí.

2.3 Zhotoviteľ sa zaväzuje bezodkladne písomne informovať objednávateľa o prekážkach pri realizácii zmluvných plnení alebo o opatreniach potrebných na ďalšie poskytovanie zmluvného plnenia.

2.4 Dielo sa považuje za odovzdané dňom podpisu protokolu o prevzatí a odovzdaní diela podľa bodu 6.1.

**Článok III.**

**Povinnosti zhotoviteľa**

* 1. Zhotoviteľ sa zaväzuje zhotoviť dielo s odbornou starostlivosťou a v súlade s technickou špecifikáciou, platnými technickými normami (ďalej len "STN"), všeobecne záväznými právnymi predpismi, podmienkami stavebného povolenia a odsúhlaseným výkazom výmer, ponukou a dohodami zmluvných strán obsiahnutými v tejto zmluve.
  2. Zhotoviteľ sa zaväzuje predložiť objednávateľovi do lehoty prevzatia staveniska kópiu poistnej zmluvy na dielo v minimálnej hodnote zmluvnej ceny.
  3. Objednávateľ je oprávnený dávať zhotoviteľovi pokyny v súvislosti so spôsobom zhotovovania diela, ktoré je zhotoviteľ povinný dodržiavať. Zhotoviteľ je však povinný upozorniť objednávateľa na prípadné nedostatky a chyby v jeho pokynoch. V prípade porušenia tejto povinnosti zo strany zhotoviteľa, zodpovedá za vady diela zhotoviteľ. Objednávateľ je rovnako oprávnený nariadiť zhotoviteľovi prerušenie prác a v prípade, že prerušenie nebolo nariadené z dôvodov, za ktoré zodpovedá zhotoviteľ, nie je zhotoviteľ po dobu prerušenia v omeškaní s plnením tejto zmluvy. Zhotoviteľovi však za takéto prerušenie nevzniká voči objednávateľovi nárok na náhradu škody.
  4. Zhotoviteľ sa zaväzuje pri zhotovovaní diela dodržiavať rozsah, kvalitu, štandard a akostné ukazovatele diela uvedené v ponuke a výkaze výmer.
  5. Zhotoviteľ stavby berie na vedomie, že zodpovedný projektant PD má právo vykonávať autorský dohľad, t. j. dozor nad zhotovením stavby a jej súladu s PD.
  6. Zhotoviteľ sa zaväzuje zabezpečiť v súvislosti so zhotovovaním diela opatrenia v oblasti bezpečnosti práce a ochrany zdravia na stavenisku (nariadenie o ochrane zamestnancov a všeobecné bezpečnostné predpisy atď.). Zhotoviteľ nesie zodpovednosť za prípadné pracovné úrazy ako aj za akékoľvek škody spôsobené jeho zamestnancami, spolupracovníkmi, zmluvnými partnermi, subdodávateľmi a ním poverenými osobami, ako by tieto škody spôsobil sám. Zhotoviteľ sa ďalej zaväzuje zabezpečiť, že jeho zamestnanci, spolupracovníci a ním poverené osoby budú pri zhotovovaní diela povinní dodržiavať všetky bezpečnostné predpisy, technologické postupy a ochranné opatrenia určené v právnych predpisoch ako aj určené objednávateľom.
  7. Zariadenia, prístroje, akýkoľvek materiál a ostatné predmety potrebné na zhotovenie diela bude zabezpečovať zhotoviteľ a sú obsiahnuté v ponuke.
  8. Zhotoviteľ je v období od začiatku stavebných prác až do odovzdania/prevzatia diela bez vád zo strany objednávateľa zodpovedný za stavenisko ako aj za prípadnú krádež, úmyselné poškodenie, vlámanie na stavenisko atď. Pojem stavenisko zahŕňa aj všetky plochy a priestory, v ktorých sa nachádzajú zariadenia a materiály potrebné na zhotovenie diela.
  9. **Každý subdodávateľ**, ktorý má povinnosť zapisovať sa do registra partnerov verejného sektora, je povinný byť rovnako ako Zhotoviteľ zapísaný v registri partnerov verejného sektora.
  10. Zhotoviteľ je oprávnený kedykoľvek počas trvania zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa podmienky účasti týkajúce sa osobného postavenia podľa § 32 ods. 1 zákona č. 343/2015 Z.z. o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z.z. o verejnom obstarávaní.
  11. Zhotoviteľ je povinný oznámiť Objednávateľovi akúkoľvek zmenu údajov o každom subdodávateľovi počas plnenia diela a to bezodkladne, najneskôr v deň nasledujúcom po dni, kedy k zmene došlo.
  12. V prípade zmeny subdodávateľa počas trvania zmluvy, pričom zmenou sa rozumie výmena pôvodne navrhnutého subdodávateľa alebo vstup ďalšieho nového subdodávateľa, je povinný Zhotoviteľ najneskôr v deň, ktorý predchádza dňu, v ktorom má zmena subdodávateľa nastať, oznámiť Objednávateľovi zmenu subdodávateľa a v tomto oznámení uviesť min. nasledovné: %-ny podiel zákazky, ktorý má v úmysle zadať tretím osobám, navrhovaných nových subdodávateľov, predmety plnenia. Každý subdodávateľ, ktorého sa zmena týka musí spĺňať podmienky osobného postavenia podľa § 32 ods. 1 zákona č. 343/2015 Z.z. o verejnom obstarávaní a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 Z.z. o verejnom obstarávaní, pričom oprávnenie zhotovovať práce má subdodávateľ k tej časti predmetu zákazky ktorú má plniť a zároveň subdodávateľ musí spĺňať aj podmienku podľa bodu 8.1 tejto zmluvy.
  13. V prípade akýchkoľvek pochybností zo strany Objednávateľa vzťahujúcich sa ku ktorémukoľvek subdodávateľovi, si Objednávateľ môže overiť sám vyžiadaním si od Zhotoviteľa potrebných dokladov týkajúcich sa preukázania splnenia podmienok podľa zákona č. 343/2015 Z.z. o verejnom obstarávaní u všetkých subdodávateľov.
  14. V prípade porušenia ktorejkoľvek z povinností týkajúcej sa subdodávateľov alebo ich zmeny podľa tohto článku, má Objednávateľ právo odstúpiť od zmluvy.
  15. Objednávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.
  16. Zhotoviteľ preberá v plnom rozsahu zodpovednosť za
      1. vlastné určenie a vedenie pracovného postupu pri realizácii diela,
      2. bezpečnosť a ochranu zdravia pri práci svojich zamestnancov a ním ustanovených alebo poverených osôb,
      3. sledovanie a dodržiavanie predpisov o bezpečnosti práce a ochrane zdravia pri práci počas realizácie zmluvného plnenia a ochrane pred požiarmi, a to nielen vo vzťahu k vlastným zamestnancom a spolupracovníkom ale aj osobám, ktoré poveril realizáciou čiastkových plnení podľa bodu 3.8 tejto zmluvy.
  17. Zhotoviteľ zodpovedá za akékoľvek škody a následné škody spôsobené ním, jeho zamestnancami, spolupracovníkmi a ním poverenými osobami na majetku objednávateľa, ktoré vzniknú pri realizácií zmluvných plnení.
  18. Zhotoviteľ je povinný viesť stavebný denník. Objednávateľ je oprávnený na dennej báze kontrolovať spôsob a čas zhotovovania diela a po každodennej kontrole plnenia tejto zmluvy urobiť zápis do stavebného (montážneho) denníka.
  19. Výkonom **dozoru** za objednávateľa sa poveruje: .....................................(objednávateľ doplní pred podpisom zmluvy), ktorý/í má/majú za tým účelom prístup na stavenisko kde sa zmluvné práce realizujú, alebo skladujú materiály. Na vyžiadanie mu/im zhotoviteľ musí predložiť výkresy, vzorky materiálov, výsledky kontrol kvality (atesty), súvisiace s predmetom plnenia. Skutočnosť, že objednávateľ skontroloval výkresy, dodávky, vzorky a vykonané práce nezbavuje zhotoviteľa povinnosti niesť zodpovednosť za prípadné vady a vykonávania potrebných kontrol tak, aby bolo zaručené riadne plnenie predmetu diela.
  20. Zhotoviteľ poveruje vykonávaním funkcie **stavbyvedúceho**: ......................... , tel.: ..................., ktorý bude poverený ku komunikácii s objednávateľom a zodpovedný za priebežné vedenie stavebného denníka. Stavený denník musí byť denne prístupný k vykonaniu zápisov.
  21. Zhotoviteľ sa zaväzuje akýkoľvek odpad, ktorý vznikne pri zhotovovaní diela, odviezť a odstrániť v súlade s platnými právnymi predpismi. O tejto skutočnosti predloží objednávateľovi pri protokolárnom odovzdaní diela v prípade potreby písomné potvrdenie spoločnosti zaoberajúcej sa likvidáciou príp. zhodnocovaním odpadu.

**Článok IV.**

**Povinnosti objednávateľa**

4.1 Objednávateľ sa zaväzuje, že v nevyhnutne potrebnom rozsahu poskytne na včasné vyzvanie zhotoviteľa súčinnosť pri zaobstarávaní podkladov potrebných pre zhotovovanie diela, pri spresnení podkladov, zaobstaraní vyjadrení a stanovísk, ktorých potreba vznikne počas trvania tejto zmluvy. Takúto súčinnosť poskytne zhotoviteľovi vo vzájomne dohodnutom čase.

**Článok V.**

**Cenové a platobné podmienky**

5.1 Zmluvné strany odsúhlasili cenu predmetu zákazky ako pevnú v súlade s výsledkom elektronickej aukcie nasledovne:

Cena celkom za dielo bez DPH ...............................

DPH 20% ...............................

Cena celkom za dielo s DPH ...............................

(slovom...................................................................................................... € bez DPH)

5.2 Cena diela zahŕňa všetky náklady potrebné k zhotoveniu diela, vrátane vykonania všetkých dohodnutých skúšok a zabezpečenia dokladov potrebných k riadnemu užívaniu a kolaudácii stavby, vrátane pomocných nákladov na zriadenie a odstránenie zariadenia staveniska, pomocných konštrukcií, daní, ciel a iných poplatkov, ak sú potrebné poplatky za skládky, poistné, vodné, stočné a energie (elektrická energia) pre stavbu, odstránenie vád a nedostatkov zistených počas protokolárneho odovzdania diela, zabezpečenie bezpečnosti a poriadku na stavbe, odvozu, likvidácie a uskladnenia stavebných odpadov, zabezpečenie zariadení, vykonanie inžinierskej činnosti a pod.

* 1. Platba za dielo bude fakturovaná po ukončení a úspešnom odovzdaní diela objednávateľovi podľa čl. VI.. Fakturácia je možná predložením listinnej faktúry v troch.
  2. Faktúra bude obsahovať minimálne tieto údaje:
     1. označenie objednávateľa fakturačná adresa:
     2. označenie poskytovateľa, adresa, sídlo, (a údaje podľa § 3a Obchodného zákonníka ,IČO, DIČ, IČ DPH zmluvných strán)
     3. miesto realizácie,
     4. číslo zmluvy,
     5. číslo faktúry resp. daňového dokladu,
     6. deň odoslania a deň splatnosti faktúry, zdaniteľné obdobie,
     7. fakturovanú základnú čiastku bez DPH, DPH a celkovo fakturovanú sumu,
     8. vyznačenie ukončenia záručnej doby
     9. označenie **ITMS (doplní sa po podpise zmluvy o NFP)**
     10. podpis oprávneného zástupcu zhotoviteľa,
     11. prílohou konečnej faktúry bude záverečný preberací protokol a súpis skutočne vykonaných prác a výkonov, potvrdený objednávateľom
     12. s každou faktúrou (ak je to relevantné) je zhotoviteľ povinný doručiť podrobný rozpočet v elektronickej forme ako súbor xls. Tento súbor môže byť doručený ako príloha emailu odoslaného na vopred dohodnutú adresu, alebo na dátovom nosiči.
  3. Riadne, preukázateľne a zrozumiteľne vystavená faktúra v súlade s touto zmluvou a doručená objednávateľovi bude splatná v lehote **60 dní** od doručenia objednávateľovi**,** vystavená na základe schváleného súpisu vykonaných prác.

**Článok VI.**

**Protokolárne odovzdanie diela**

6.1 Zhotoviteľ odovzdá objednávateľovi dielo na základe písomného protokolu o odovzdaní a prevzatí diela. Objednávateľ sa zaväzuje dokončené dielo (teda dielo zhotovené v rozsahu a v kvalite dohodnutých v tejto zmluve bez vád a nedorobkov) prevziať na základe protokolu o odovzdaní a prevzatí diela (ďalej len „protokolárne odovzdanie diela“).

6.2 Podmienkou protokolárneho odovzdania a prevzatia diela je funkčnosť a úspešné vykonanie všetkých predpísaných skúšok v súlade s osobitnými predpismi, záväznými predpismi a technickými normami, ako aj odstránenie vád a nedorobkov. Doklady o týchto skúškach sú podmienkou prevzatia diela. Organizáciu, vybavenie a úhradu funkčných skúšok zabezpečí zhotoviteľ. Po ukončení diela je zhotoviteľ povinný odovzdať objednávateľovi v prípade, že to bude podľa povahy plnenia potrebné: záverečnú správu, ktorá obsahuje úplné plány, rozhodnutia, doklady o vykonaných prácach, skúškach, ako aj návody na používanie a pod. Doklady budú odovzdané v originálnom vyhotovení a v elektronickej podobe.

6.3 Dielo sa pokladá za riadne zhotovené vtedy, ak

* + 1. je bez vád a nedorobkov, a
    2. bolo odovzdané objednávateľovi, ktorý po odstránení drobných vád a nedorobkov písomne potvrdil prevzatia diela bez vád v protokole o odovzdaní a prevzatí diela,
    3. boli úspešne vykonané všetky skúšky (ak sú potrebné).

6.4 Zhotoviteľ je povinný vyhotoviť písomný protokol o odovzdaní a prevzatí podľa bodu 6.1 v 4 vyhotoveniach (z toho po dve pre každú zmluvnú stranu).

6.5 Pri odovzdaní a prevzatí diela zhotoviteľ objednávateľovi odovzdá:

1. protokoly o vykonaných skúškach použitých materiálov a zariadení predpísaných STN;
2. atesty a certifikáty všetkých použitých materiálov a konštrukcií;
3. stavebný (montážny) denník;
4. doklady o odovzdaní odpadu vzniknutého pri zhotovovaní diela v súlade s príslušnými právnymi predpismi (odstránenie odpadu);
5. doklady a revízie o kvalite materiálov, výrobkov, zariadení a konštrukcií zabudovaných do stavby, vydané v súlade s platnými právnymi predpismi, STN a inými technickými predpismi, vždy v troch vyhotoveniach, vrátane záručných listov a návodov na obsluhu.

6.6 Zhotoviteľ je povinný vypratať stavenisko a odstrániť všetky svoje predmety, nástroje, materiály a pod., zariadenia staveniska a stavebný odpad ku dňu protokolárneho odovzdania a prevzatia diela. V prípade, že zhotoviteľ v uvedenej lehote túto povinnosť nesplní, je objednávateľ oprávnený zabezpečiť vypratanie staveniska sám na náklady zhotoviteľa.

6.7 Zhotoviteľ je povinný odstrániť vady, za ktoré zodpovedá, a ktoré boli zistené pri prevzatí diela a sú uvedené v protokole o odovzdaní a prevzatí diela, vrátane vád, ktoré neobmedzujú užívanie diela. Ak zhotoviteľ nesplní svoju povinnosť vyplývajúcu mu z tohto článku zmluvy, má objednávateľ

* + 1. nárok na zmluvnú pokutu vo výške **150,- Eur** za každý aj začatý kalendárny deň omeškania,
    2. nárok na náhradu škody a
    3. právo objednať si ich odstránenie u tretej osoby na náklady zhotoviteľa. Ak vady a nedorobky, ktoré bránia užívaniu diela, nebudú odstránené v dohodnutej náhradnej lehote, má objednávateľ právo odstrániť ich na náklady zhotoviteľa.

**Článok VII.**

**Zodpovednosť za vady a škody**

7.1 Zhotoviteľ zodpovedá za riadne a včasné zhotovenie diela v súlade s touto zmluvou a jej prílohami, ako aj za to, že dielo bude mať vlastnosti/parametre dohodnuté v tejto zmluve a jej prílohách.

7.2 Za vadu zmluvného plnenia sa považuje najmä odchýlka od kvality a rozsahu, ktoré boli určené v tejto zmluve a jej prílohách, ako aj nedorobok – neúplné a nedokončené práce. Zhotoviteľ sa zaväzuje bezodkladne odstrániť vady zmluvne dohodnutého plnenia.

7.3 Zmluvné strany sa dohodli na záručnej dobe na dielo v trvaní 36 mesiacov na technologické časti a záruke 60 mesiacov na výkon FVE panelov.

* 1. Záručné doby na odstraňované vady opravou sa predlžujú o lehotu, po ktorú objednávateľ nemôže predmet vady používať. Vady, ktoré sa odstraňujú výmenou, začínajú plynúť nanovo po odstránení reklamovanej vady.

7.5 Zhotoviteľ zodpovedá za vady diela aj v prípade, ak bolo dielo úplne alebo čiastočne dodané jeho subdodávateľmi, akoby dielo vykonal sám.

7.6 Zhotoviteľ zodpovedá objednávateľovi za preukázanú škodu, ktorá objednávateľovi vznikla pri realizácii zmluvného plnenia podľa tejto zmluvy alebo v bezprostrednej súvislosti s touto zmluvou v plnej výške, vrátane vzniknutých – skutočných škôd, dodatočných nákladov, sekundárnych škôd a ušlého zisku.

7.7 Zhotoviteľ zodpovedá za preukázateľne spôsobené škody a s tým spojené náklady na majetku objednávateľa a na nehnuteľnostiach, na ktorých je dielo realizované, a ktoré vzniknú pri zhotovovaní diela. V prípade, že zhotoviteľ poruší resp. nedodrží túto zmluvu alebo dohodnuté podmienky, dôsledkom čoho bude objednávateľovi zo strany verejných úradov uložená pokuta alebo povinnosť vykonať určité opatrenia, považujú sa tieto za škodu, ktorú sa zaväzuje zhotoviteľ nahradiť objednávateľovi na základe jeho výzvy, vrátane všetkých vzniknutých škôd, nákladov a/alebo ostatných výdavkov a ušlého zisku.

7.8 Riadne a včas reklamovanú vadu je zhotoviteľ povinný bezplatne odstrániť. Zhotoviteľ sa zaväzuje začať s odstraňovaním riadne a včas reklamovaných vád podľa tejto zmluvy do 5 pracovných dní od doručenia písomnej reklamácie objednávateľa na adresu zhotoviteľa. Pri reklamovaných vadách, pri ktorých hrozí bezprostredné nebezpečenstvo, bezprostredný vznik škody na diele, alebo ktoré znemožňujú užívanie diela alebo jeho časti, sa zhotoviteľ zaväzuje začať s odstraňovaním vád do 24 hodín od doručenia písomnej reklamácie. Termín odstránenia riadne a včas reklamovaných vád sa dohodne písomnou formou. Objednávateľ je povinný reklamovať vadu do 5 pracovných dní od jej zistenia.

7.9 Ak sa ukáže, že riadne a včas reklamovaná vada diela je neodstrániteľná, má objednávateľ právo na poskytnutie náhradného plnenia na náklady zhotoviteľa, ak je možné, alebo na primeranú zľavu z ceny diela.

**Článok VIII.**

**Zmluvné pokuty a náhrada škody**

8.1 V prípade omeškania zhotoviteľa s odovzdaním diela resp. jeho časti má objednávateľ nárok na zmluvnú pokutu vo výške 0,05 % z celkovej ceny diela za každý kalendárny deň omeškania. Zhotoviteľ má povinnosť túto zmluvnú pokutu uhradiť. Zhotoviteľ je v omeškaní, ak neodovzdá dielo v termíne podľa 2.1 písm. b) tejto zmluvy.

8.2 Ak zhotoviteľ bezdôvodne neodstráni vadu reklamovanú podľa bodu 7.8 včas, má objednávateľ právo uplatniť zmluvnú pokutu vo výške podľa čl. 8.1 tejto zmluvy za každý kalendárny deň omeškania a každú vadu, čím nie je dotknutý jeho nárok na náhradu vzniknutej škody, ktorá presahuje uhradenú zmluvnú pokutu.

8.3 V prípade omeškania objednávateľa s úhradou akceptovanej faktúry má zhotoviteľ nárok na zmluvnú pokutu vo výške 0,05 % z fakturovanej čiastky za každý kalendárny deň omeškania. Objednávateľ má povinnosť túto zmluvnú pokutu uhradiť.

**Článok IX.**

**Trvanie a ukončenie zmluvy**

* 1. Túto zmluvu je možné predčasne ukončiť v nasledovných prípadoch:
     1. písomnou dohodou zmluvných strán;
     2. odstúpením od zmluvy z dôvodov ustanovených v zák. č. 513/1991 Zb. Obch. zákonník v znení neskorších predpisov alebo v zmluve.
     3. odstúpením od zmluvy z dôvodov zrušenia alebo neprijateľnej zmeny v zmluve o NFP.
  2. Objednávateľ je oprávnený odstúpiť od tejto zmluvy najmä v prípade, ak zhotoviteľ:
     1. je alebo sa možno odôvodnene domnievať, že bude v omeškaní s ukončením a odovzdaním diela z dôvodov spočívajúcich na jeho strane o viac ako 15 kalendárnych dní;
     2. zhotovuje dielo v rozpore s ustanoveniami tejto zmluvy a nevykoná nápravu ani v dodatočnej primeranej lehote, ktorú mu objednávateľ poskytne;
     3. je v omeškaní s odstránením vady o viac ako 15 kalendárnych dní;
     4. je v omeškaní so splnením povinnosti poistiť dielo o viac ako 30 dní a nevykoná nápravu ani v dodatočnej primeranej lehote,
     5. je v konkurze alebo reštrukturalizácii, t. j. pri začatí konkurzného alebo reštrukturalizačného konania a pri začatí konkurzu alebo povolení reštrukturalizácie.
  3. Odstúpenie od tejto zmluvy si vyžaduje písomnú formu a musí byť druhej zmluvnej strane doručené na adresu uvedenú v záhlaví tejto zmluvy. Účinky odstúpenia od zmluvy nastanú
     1. dňom potvrdeného prevzatia zásielky prijímateľom, alebo
     2. ak nedôjde k prevzatiu zásielky, uplynutím 5. pracovného dňa odo dňa preukázateľného podania zásielky na pošte alebo odovzdaním kuriérskej službe, pokiaľ je adresovaná na adresu uvedenú v obchodnom registri.
  4. V prípade odstúpenia od zmluvy zo strany objednávateľa z dôvodu porušenia zmluvných povinností na strane zhotoviteľa nemá zhotoviteľ nárok na zaplatenie ceny diela resp. jej časti a je povinný nahradiť objednávateľovi spôsobené škody. Zároveň uvedené skutočnosti majú vplyv na vystavenie referencie.

**Článok X.**

**Záverečné ustanovenia**

* 1. Ak je niektoré z ustanovení tejto zmluvy neplatné, neúčinné alebo nevykonateľné, nebude tým dotknutá platnosť, účinnosť alebo vykonateľnosť ostatných zmluvných ustanovení. Zmluvné strany sú povinné poskytnúť si vzájomnú súčinnosť, aby neplatné, neúčinné alebo nevykonateľné ustanovenie nahradili platným, účinným a vykonateľným ustanovením, ktoré sa čo najviac blíži zamýšľanému hospodárskemu účelu neplatného, neúčinného alebo nevykonateľného ustanovenia.
  2. Zmena a doplnenie tejto zmluvy môžu byť vykonané iba písomne formou číslovaného dodatku s výslovným súhlasom obidvoch zmluvných strán, ktorý bude vyjadrený vlastnoručnými podpismi ich oprávnených zástupcov, v nasledovných prípadoch.
  3. Písomnosti sa považujú za doručené aj v prípade, ak ich osoba oprávnená v zmysle tejto zmluvy bezdôvodne odmietne prijať alebo sa zásielka vráti odosielateľovi ako nedoručená.
  4. Táto zmluva je vyhotovená v 5 (piatich) originálnych exemplároch, z ktorých po podpise sú štyri určené pre objednávateľa a jeden pre zhotoviteľa.
  5. Zmluvné strany výslovne vyhlasujú, že sa v plnom rozsahu oboznámili s obsahom tejto zmluvy, a že táto zmluva je prejavom ich skutočnej a slobodnej vôle, je vyjadrená určite a zrozumiteľne, a nebola uzavretá v tiesni ani za nápadne nevýhodných podmienok. Na znak súhlasu pripájajú oprávnení zástupcovia zmluvných strán svoje vlastnoručné podpisy.
  6. Spory vzniknuté z tejto zmluvy alebo v súvislosti s ňou sa zmluvné strany zaväzujú riešiť predovšetkým vzájomnou dohodou. Ak nedôjde k dohode, sú na riešenie sporov príslušné slovenské súdy.
  7. V súlade so Zmluvou o poskytnutí NFP, Všeobecné zmluvné podmienky, sa zhotoviteľ zaväzuje strpieť výkon kontroly/auditu/overovania súvisiaceho s dodávaným tovarom, službou alebo stavebnou prácou kedykoľvek počas platnosti a účinnosti Zmlúv o poskytnutí NFP, a to oprávnenými osobami v zmysle týchto VZP a poskytnúť im všetku potrebnú súčinnosť.
  8. Táto zmluva nadobúda platnosť dňom podpisu obidvomi zmluvnými stranami a účinnosť dňom doručenia výzvy na prevzatie staveniska zhotoviteľovi.

V  ..............dňa:………. V Prešove, dňa:………….

Za zhotoviteľa Za objednávateľa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prílohy

1. Príloha č. 1 - Špecifikácia predmetu zákazky / Návrh na plnenie kritéria
2. Zoznam subdodávateľov

Príloha č. 1 - Špecifikácia predmetu zákazky / Návrh na plnenie kritéria - viď samostatná príloha súťažných podkladov

Príloha č. 2 Zoznam subdodávateľov (Vzor)

**ZOZNAM SUBDODÁVATEĽOV**

**Subdodávateľ:**

Obchodné meno alebo názov, resp. meno, priezvisko: .....................................................

Sídlo, miesto podnikania alebo obvyklý pobyt: .....................................................

IČO, resp. dátum narodenia: .....................................................

Osoba oprávnená konať za subdodávateľa: .....................................................

- meno a priezvisko: .....................................................

- adresa pobytu: .....................................................

- dátum narodenia: .....................................................

- funkcia: .....................................................

Podiel plnenia zo zmluvy (špecifikácia, percentuálny a finančný rozsah):

....................................................................................................................................................................................................................................................................................................................................................................................................................................

**FORMULÁR – Návrh na plnenie kritéria**

**NÁVRH NA PLNENIE KRITÉRIA**

**Cena za dodanie predmetu zákazky**

Uchádzač - názov:

Sídlo uchádzača:

IČO:

Štatutárny zástupca:

Kontaktné údaje (tel., e-mail):

Ponuková cena:

|  |  |  |  |  |
| --- | --- | --- | --- | --- |
| **P.č.** | **Názov** | **Cena v Eur bez DPH** | **20% DPH** | **Cena v Eur s DPH** |
| 1. | Fotovoltické zariadenie 376,42 kWp |  |  |  |

V prípade, ak je uplatnenie DPH nerelevantné, ponechajte dotknuté bunky prázdne, alebo uveďte „0“.

................................................. .......................................

čitateľne celé meno a priezvisko podpis, príp. pečiatka

štatutárneho zástupcu uchádzača

V.......................dňa..........................

**PRÍLOHA SÚŤAŽNÝCH PODKLADOV - vzor**

**Čestné vyhlásenie**

**k splneniu technických parametrov k položke rozpočtu č. 1 Fotovoltický panel**

**290Wp (polykryštalický)**

Uchádzač - názov:

Sídlo uchádzača:

IČO:

Štatutárny zástupca:

Kontaktné údaje (tel., e-mail):

Ponuková cena:

|  |  |  |  |
| --- | --- | --- | --- |
| **P.č.** | **Názov** | **Názov výrobcu** | **Typové označenie** |
| 1. | Fotovoltický panel |  |  |

Ja dolupodpísaný uchádzač/ako štatutárny orgán uchádzača\* čestne vyhlasujem, že vyššie uvedený fotovoltický panel spĺňa všetky minimálne technické parametre podľa súťažných podkladov a ich príloh k zákazke s názvom Fotovoltické zariadenie 376,42 kWp, oznámenie vyhlásení verejného obstarávania, uverejnené vo Vestníku č. 67/2021 - 15.03.2021, 15442 – MST.

................................................. .......................................

čitateľne celé meno a priezvisko podpis, príp. pečiatka

štatutárneho zástupcu uchádzača

V.......................dňa..........................

\*nehodiace sa vymažte

**PRÍLOHA SÚŤAŽNÝCH PODKLADOV - vzor**

**Vyhlásenie uchádzača**

Názov alebo obchodné meno uchádzača:

Adresa alebo sídlo uchádzača:

IČO:

Vyhlásenie uchádzača

Ja dolupodpísaný uchádzač/ako štatutárny orgán uchádzača\* čestne vyhlasujem, že

* súhlasím bez výhrady a obmedzenia s podmienkami určenými verejným obstarávateľom a akceptujem v plnom rozsahu obchodné a zmluvné podmienky uvedené v súťažných podkladoch v časti (B) Obchodné podmienky, ktoré sú záväzným právnym dokumentom pre poskytnutie zákazky,
* rozumel som a súhlasím so všetkými podmienkami predmetnej zákazky,
* vyhlasujem, že všetky predložené doklady a údaje uvedené v ponuke sú pravdivé a úplné.

Vypracoval: ..........................................................

V ..................................... dňa .............................

..........................................................

za uchádzača

\*nehodiace sa vymažte

**KOMUNIKÁCIA**

* **POŽIADAVKY NA ELEKTRONIZÁCIU -**

**Časť I**

##### Komunikácia

###### komunikácia medzi verejným obstarávateľom a záujemcami/uchádzačmi

1.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

1.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

1.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

1.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge

1.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

1.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.

1.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

1.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

1.9 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

1.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/>... formou odkazu na systém JOSEPHINE.

**Časť II**

##### Registrácia

2.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

2.2 Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 4 pracovné dni a je potrebné s touto lehotou počítať pri vkladaní ponuky.

2.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**Časť III**

##### Elektronické ponuky - podávanie ponúk

* 1. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

3.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
  2. Ak ponuka obsahuje dôverné informácie, uchádzač ich v ponuke viditeľne označí.

Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na ... desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

3.5 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

3.6 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

* 1. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

##### **Informácie o spracovávaní osobných údajov dotknutých osôb**

Verejný obstarávateľ týmto poskytuje dotknutým osobám, ktorých osobné údaje bude verejný obstarávateľ ako prevádzkovateľ spracovávať, informácie podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Táto informácia vysvetľuje, akým spôsobom spracúva verejný obstarávateľ ako prevádzkovateľ pri verejnom obstarávaní osobné údaje. Pri spracúvaní osobných údajov sa verejný obstarávateľ riadi primárne všeobecným nariadením EÚ o ochrane osobných údajov(“GDPR”) a ustanoveniami Zákona o ochrane osobných údajov č.18/2018 Z.z.

Údaje o prevádzkovateľovi: prevádzkovateľom je verejný obstarávateľ GLASKO s. r. o. Prešov, v zast: ZA advisory, s.r.o.

Z akého dôvodu verejný obstarávateľ osobné údaje spracováva:

Spracúvanie osobných údajov je nevyhnutné pre vykonanie procesu verejného obstarávania tak, ako ho definuje zákon č. 343/2015 Z.z. o verejnom obstarávaní. V rámci tohto procesu musia uchádzači vo verejnom obstarávaní spolu s predložením ponuky preukázať i tzv. osobné postavenie, finančné a ekonomické postavenie, technickú spôsobilosť alebo odbornú spôsobilosť. V rámci splnenia podmienok účasti vo verejnom obstarávaní uchádzači predkladajú doklady, ktoré obsahujú osobné údaje fyzických osôb, s ktorými sa verejný obstarávateľ oboznamuje, musí ich preskúmať a vyhodnotiť. Právnym základom spracovania osobných údajov, ktoré mu uchádzači poskytnú je v prvom rade zákon, ktorým je zákon č. 343/2015 Z.z. o verejnom obstarávaní („ZVO“). Ide o právny základ "plnenie zákonnej povinnosti" podľa čl. 6 ods. 1 písm. c) GDPR. Poskytnutie osobných údajov je zákonnou požiadavkou, ktorá je nevyhnutná v konečnom dôsledku na uzatvorenie zmluvy. V prípade, ak by dotknutá osoba osobné údaje neposkytla, verejný obstarávateľ by nemohol overiť splnenie podmienok osobného postavenia fyzických osôb a nemohol by usúdiť, či uchádzač splnil podmienky účasti vo verejnom obstarávaní.

Komu verejný obstarávateľ osobné údaje sprístupňuje:

Osobné údaje získané v rámci procesu verejného obstarávania sprístupňuje verejný obstarávateľ len v nevyhnutnej miere napr. svojim zamestnancom, ktorých poveruje vykonaním jednotlivých úkonov. Prevádzkovateľ poveril vykonaním verejného obstarávania spoločnosť ZA advisory, s.r.o., Kollárova 2641/15, 010 01 Žilina, ktorá sa v zmysle GDPR považuje za sprostredkovateľa. Sprostredkovateľ spracováva osobné údaje v mene verejného obstarávateľa ako prevádzkovateľa na základe osobitnej zmluvy o spracovávaní osobných údajov. V tejto zmluve sprostredkovateľ vyhlásil, že prijal primerané technické a organizačné opatrenia, ktorými garantuje bezpečnosť spracúvania osobných údajov v mene verejného obstarávateľa. Verejný obstarávateľ mu zároveň uložil postupovať výlučne podľa jeho pokynov, ktoré vymedzil rámcom úkonov predpokladaných a vyslovene definovaných v ZVO. Nakoľko v zmysle ZVO sa jednotlivé fázy/procesy verejného obstarávania vrátane dokumentov (ponúk) uchádzačov zverejňujú, verejný obstarávateľ týmto informuje uchádzačov a všetky dotknuté osoby, ktorých osobné údaje budú spracovávané v procese verejného obstarávania, že budú zverejnené v profile verejného obstarávateľa vedeného Úradom pre verejné obstarávanie.

Do ktorých krajín prenáša verejný obstarávateľ osobné údaje:

Verejný obstarávateľ neplánuje vykonať cezhraničný prenos osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Zverejnenie údajov na stránke www.uvo.gov.sk, ktorý je verejne prístupný nie je možné považovať za prenos vo vlastnom slova zmysle. Hoci k nemu majú prístup i osoby mimo Európskeho hospodárskeho priestoru, túto skutočnosť verejný obstarávateľ nevie ovplyvniť.

Ako dlho uchováva verejný obstarávateľ Vaše osobné údaje:

Osobné údaje uchováva verejný obstarávateľ najviac do doby, kým je to potrebné na účely, na ktoré sa osobné údaje spracúvajú. V prípade, ak sa uchádzač verejného obstarávania len zúčastní, avšak nie je víťazom, s ktorým je uzatvorená zmluva, jeho osobné údaje sa budú spracovávať najdlhšie po dobu 5 rokov odo dňa ukončenia verejného obstarávania. Toto je totiž doba, počas ktorej môže Úrad pre verejné obstarávanie vykonať dohľad nad verejným obstarávaním. Uchovávanie dokumentov o VO je preto zákonnou povinnosťou verejného obstarávateľa. V prípade, ak dôjde k uzatvoreniu zmluvy, účtovné podklady je potrebné uchovávať po dobu 10 rokov, v zmysle zákona o účtovníctve a iných právnych predpisov. V prípade, ak má verejný obstarávateľ povinnosť postupovať v súlade so zákonom o archívoch a registratúrach, musí naplniť i požiadavky daného právneho predpisu. V každom prípade však verejný obstarávateľ uchováva dokumenty s osobnými údajmi najdlhšie po dobu ustanovenú osobitnými právnymi predpismi.

Ako o Vás získava verejný obstarávateľ osobné údaje:

Osobné údaje získava verejný obstarávateľ výlučne od dotknutých osôb, t.z. dotknuté osoby mu ich sami poskytnú ako súčasť ponuky vo verejnom obstarávaní.

Aké práva má dotknutá osoba:

Ak ste predložili do procesu verejného obstarávania svoje osobné údaje v takom rozsahu, že je na základe nich možná Vaša priama alebo nepriama identifikácia, ste dotknutá osoba. Ako osoba, ktorej osobné údaje sa spracovávajú máte právo kedykoľvek požadovať prístup k Vašim osobných údajom, právo žiadať ich opravu (ak sú nesprávne, alebo sa zmenili), máte právo požiadať o vymazanie Vašich osobných údajov, ak už neexistuje dôvod, pre ktorý by sme ich mali spracovávať, právo požadovať obmedzenie ich spracovávania, právo namietať proti ich spracovávaniu a za určitých okolností žiadať prenos týchto údajov. V prípade, ak sa domnievate že spracovávaním Vašich údajov bol porušený zákon o ochrane osobných údajov alebo nariadenie GDPR, máte právo podať sťažnosť dozornému orgánu, ktorým je Úrad na ochranu osobných údajov SR, Hraničná 12, Bratislava. V prípade, ak chcete uplatniť svoje práva, môžete tak urobiť u verejného obstarávateľa (prevádzkovateľa), resp. u sprostredkovateľa na adrese ZA advisory, s.r.o., Kollárova 2641/15, 010 01 Žilina, e-mail: [vo@zaadvisory.sk](mailto:vo@zaadvisory.sk)

**PODMIENKY ELEKTRONICKEJ AUKCIE** – **KRITÉRIUM: NAJNIŽŠIA CENA v EUR bez DPH**

**1.       Všeobecné informácie**

* 1. **Elektronická aukcia** je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
  2. Účelom eAukcie je zostavenie poradia ponúk automatizovaným vyhodnotením po úvodnom úplnom vyhodnotení ponúk.
  3. **Vyhlasovateľ eAukcie** (ďalej len „vyhlasovateľ“) je GLASKO s.r.o. Prešov, bližšie špecifikovaný v týchto súťažných podkladoch.
  4. **Predmet eAukcie** je rovnaký ako predmet zákazky, uvedený v oznámení o vyhlásení verejného obstarávania a bližšie špecifikovaný v súťažných podkladoch.
  5. **Administrátor** vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
  6. **Elektronická aukčná sieň** (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
  7. **Prípravné kolo** je časť postupu, v ktorom sa po sprístupnení eAukčnej siene uchádzači oboznámia   
     s  Aukčným prostredím pred zahájením Aukčného kola (elektronickej aukcie).
  8. **Aukčné kolo** (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

**2.**         **Priebeh**

2.1   Názov eAukcie: **„Fotovoltické zariadenie“**.

Ponuky uchádzačov budú posudzované na základe hodnotenia podľa najnižšej celkovej ponukovej ceny.

Prvky, ktorých hodnoty sú predmetom ponuky uchádzača v eAukcii, je celková cena za predmet obstarávania v EUR bez DPH.

2.2 Cena bude vyjadrená v EUR bez DPH.

**2.3 V rámci úplného úvodného vyhodnotenia ponúk podľa kritéria stanoveného na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Po určení poradia na základe predložených ponúk v listinnej podobe vyhlasovateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené podmienky na predloženie nových  cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu a bude uchádzačom odoslaná e-mailom najneskôr dva pracovné dni pred konaním Aukčného kola.**

**2.4   eAukcia sa bude vykonávať prostredníctvom sw PROEBIZ TENDERBOX.**

2.5     V Prípravnom kole sa uchádzači oboznámia s priebehom eAukcie a Popisom aukčného prostredia.

Výzva   
obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania Aukčného kola a lehotu platnosti prístupových kľúčov a pod.

2.6  Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

2.7   Aukčné kolo sa začne a skončí v termínoch  uvedených vo Výzve. Na začiatku Aukčného kola sa všetkým uchádzačom zobrazia:

* najnižšia celková ponuková cena,
* ich celková ponuková cena,
* ich priebežné umiestnenie (poradie).

Uchádzači budú upravovať ceny smerom nadol.

Vyhlasovateľ upozorňuje, že systém neumožní dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

V prípade rovnosti kritéria na vyhodnotenie ponúk (teda celkovej ponukovej ceny) a hodnôt pomocných vyhodnocovacích kritérií systém zohľadní časové hľadisko a o priebežnom umiestnení (poradí) uchádzačov rozhoduje skorší čas dosiahnutia celkovej ponukovej ceny.

2.8   Minimálny krok zníženia ceny uchádzača je **0,05 %** z aktuálnej ceny položky daného uchádzača.

2.9. Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako **5 %**. Upozornenie pri maximálnom znížení ceny sa viaže k aktuálnej cene položky daného uchádzača.

2.10  Aukčné kolo bude ukončené, ak nedôjde k jeho predlžovaniu, uplynutím časového limitu **30 min.**

eAukcia bude ukončená, ak na základe Výzvy nedostane vyhlasovateľ v lehote **30 min.** žiadne nové ceny, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch.

Koniec eAukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných **dvoch minútach** trvania elektronickej aukcie vždy o ďalšie **dve minúty** (tzn. k času, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný. Po ukončení eAukcie už nebude možné upravovať ceny.

2.11 Výsledkom eAukcie bude zostavenie objektívneho poradia ponúk podľa najnižšej celkovej ponukovej ceny spolu za predmet obstarávania automatizovaným vyhodnotením.

2.12  Technické požiadavky na prístup do eAukcie: počítač uchádzača musí byť pripojený na Internet.   
Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Edge

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

2.13  Podrobnejšie informácie o procese eAukcie budú uvedené vo Výzve.

2.14 Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.